குறைபாடுகளை மனசாட்சியை கேள்விகேட்கிறதே என்று பலருக்கும் கோபமாக இருக்கிறது இன்றைய இளைஞர்களுக்கு காந்தி ஒரு விளையாட்டு பொம்மை அவர்கள் உதைத்து விளையாட விரும்பும் ஒரு கால்பந்து அவர்களுக்கு புதிராக இருப்பது எவ்வளவு உதைத்தாலும் இந்த பந்து திரும்ப திரும்ப அதன் இயல்பிற்கு வந்துவிடுகிறதே என்பது தான் இளம் இந்தியன் ஒவ்வொருவனும் தன் மனதிற்குள் காந்தியை கொல்ல விரும்புகிறான் ஆனால் அது எளிதான ஒன்றில்லை அந்த தோல்வி அவனை கசப்பிற்குள்ளாக்குகிறது அவரை கடந்து செல்ல ஒருவழி தானிருக்கிறது அவரை புனிதமாக்கிவிடுவது அவரை அதிமனிதாக்கிவிடுவது அதை வெற்றிகரமாகவே செய்திருக்கிருக்கிறீர்கள் காந்தி இன்று வெறும் பிம்பமாக சிலையாக மட்டுமே இருக்கிறார் அவரது குரலை இந்த தலைமுறையினர் கேட்டதில்லை ஒருமுறை அவரது குரலை கேட்டுபாருங்கள் எப்படி சொல்வது தற்செயலாக ஒரு நாள் இணையத்தில் அவரது குரல்பதிவு ஒன்றினை கேட்டேன் என்னால் முழுமையாக கேட்கமுடியவில்லை கண்ணீர் பெருக்கெடுத்துவிட்டது ஹி இஸ் இம்பாசிபிள் எப்படி சொல்வது என்று தெரியவில் ஹி இஸ் ப்யூர் ஹி டச் அவர் ஹார்ட் அந்த மனிதர் என்ன சொல்கிறார் என்பது முக்கியமில்லை அவர் எதைச் சொல்லும் போதும் அதில் வெளிப்படும் பரிவும் தன்னமல்லமற்ற தூய்மையான எண்ணமும் தான் அவரை பிடிக்க செய்கிறது சிலவேளைகளில் அவர் எனது தந்தையை போல இருக்கிறார் சில வேளைகளில் அவர் நாளை பிறக்க போகிற எனது பிள்ளையை போல இருக்கிறார் இதற்கு மேல் என்னால் சொல்லமுடியவில்லை அந்த நிமிசம் நான் ராகேலிடமிருந்து எனக்கான காந்தியை உருவாக்கி கொள்ள துவங்கினேன் காந்தியை உதைத்து விளையாட விரும்புகிறவர்களில் நானும் ஒருவனாகவே இருந்தேன் காந்தியை வெறுத்தேன் என்று சொல்ல முடியாது ஆனால் காரணம் இல்லாமல் காந்தியை விலக்குகின்ற பல்லாயிரம் மனிதர்களில் ஒருவராக இருந்தேன் காந்தியை நெருங்கிச் செல்வதற்கு தான் ஈடுபாடு தேவை வெறுப்பதற்கு எவ்வளவோ காரணங்கள் முன்னதாக உருவாக்கி வைக்கபட்டிருக்கின்றன இந்தியாவில் இவ்வளவு மோசமான வசைகள் அவதூறுகள் தூஷணைகளை சந்தித்த மனிதர் வேறு யாராவது இருக்க கூடுமா என்ன அப்படியிருந்தும் காந்தியின் வசீகரம் குறையவேயில்லை ஒருவேளை காந்தியை வெறுப்பது என்பது அவரை நேசிக்க செல்வதற்காக ஒரு பயிற்சி தானோ என்னவோ அந்தரங்கமாக ஒருவன் தனது மனதினுள் ஆழ்ந்து போனால் அவன் காந்தியின் நெருக்கத்தை உணரவே செய்வான் அவனால் காந்தியை வெறுக்கமுடியாது அப்படி வெறுப்பதாக நடிப்பதற்கு தனக்குள்ளாக மன்னிப்பு கேட்டுக் கொள்வான் ஆனால் வெளியுலகிற்கு காந்தியை வெறுப்பவர்கள் தேவைப்படுகிறார்கள் அது காந்தியின் காலத்தில் இருந்தே தொடர்ந்து கொண்டுதானிருக்கிறது காந்தி ஒரு தூய்மையான காற்று அது எப்போது உக்கிரம் கொள்ளும் எப்போது தணிவு கொள்ளும் என்று தெரியாது ஆனால் அதன் வேகத்தில் தூசிகள் குப்பைகள் அடித்து கொண்டு போகப்படும் என்பது உண்மை தானே ஏதேதோ யோசனைகளுடன் நான் வாங்கியிருந்த சத்தியசோதனை நூலை பயணத்தில் வாசிக்க துவங்கியிருந்தேன் அதன் பிறகு இரண்டுவாரங்கள் மதுரை காந்தி ம்யூசியம் போர்பந்தர் சபர்மதி டெல்லி என்று சுற்றிவிட்டு மீண்டும் லண்டன் திரும்பியிருந்தேன் திடீரென காந்திய நூல்களாக எனது வீட்டில் நிரம்பத் துவங்கின காந்தியைப்பற்றி பலரிடம் நான் பேசவும் விவாதிக்கவும் துவங்கினேன் ஒருநாள் ராகேல் என்னிடம் சொன்னாள் லட்ஸ் நீ காந்தியை வழிபட ஆரம்பித்திருக்கிறாய் வழிபடுதல் பரிசோதனைக்கான முறையில்லை அவரை புரிந்து கொள்ளவும் அது போல வாழவும் முயற்சி செய் உன் அம்மாவை போல காந்தி தனது புத்தகத்திற்கு என்று பெயரிட்டிருக்கிறார் என்பது வெறும் சொல் கிடையாது அது ஒரு செயல்பாடு அறிவியல்பூர்வமான வேலை காந்தி என்ற மனிதனுக்குள் ஒரு விஞ்ஞானியிருக்கிறார் அவர் தொடர்ந்து மனிதனை ஆராய்ந்து கொண்டேயிருக்கிறார் இந்தியர்கள் பொதுவில் உடலை மர்மபடுத்தவே விரும்புகிறார்கள் அப்படி நடந்து கொள்ளாத முதல் இந்தியனாக காந்தியை மட்டுமே கருதுகிறேன் காந்தி கைத்தடியை ஊன்றி நடப்பதில்லை கையில் அதை துணையாக தான் வைத்திருக்கிறார் அவருக்கு கைத்தடி என்பது வேகத்தை அதிகப்படுத்தும் ஒரு கருவி லட்ஸ் இருப்பை விட இன்மை தான் அதிகம் நினைவுகளை தூண்டிவிடுகிறது காந்தி விஷயத்தில் அது தான் இப்போது நடந்து கொண்டிருக்கிறது என்று சொல்லி சிரித்தாள் அந்த சிரிப்பின் ஊடாக அம்மாவின் புன்னகையும் சேர்ந்து வெளிப்படுவதாகவே எனக்குத் தோன்றியது அவளை இறுக்கி கட்டிக் கொண்டேன் உடல் குளிரில் நடுங்கிக் கொண்டிருந்தது டால்ஸ்டாய் ரயிலினுள் ஒடுங்கி உட்கார்ந்திருந்தார் அவரது மகள் சாஷாவும் மருத்துவர் துஷானும் அருகில் சோர்ந்து போய் உட்கார்ந்திருந்தார்கள் தளர்ந்து போன அவரது உடலை குளிர்காற்று ஊசிமுனை போல குத்திக் கொண்டிருந்த்து அவரது கால்முட்டிகளில் கடுமையாக வலி உதடுகள் வெடித்து சிவந்து கண்கள் சோர்ந்து அயர்ந்து போயிருந்தன நுரையீரலில் புகைபடிந்தது போல மூச்சுவிடுவதற்கே கனமாகிக் கொண்டிருந்தது.